TIETOA TYÖNANTAJALLE KEMIN KAUPUNGIN KESÄTYÖSETELISTÄ 2024

Kesätyöseteliä voi käyttää kemiläisen ammattiopistossa, ammattikorkeakoulussa tai lukiossa opiskelevien (oppilaitoksen kirjoilla, ei valmistu vielä keväällä 2024) ja peruskoulunsa keväällä 2024 päättävän nuoren palkkakustannuksiin.

- Työaika on vähintään 3 viikkoa ja 6 h/pv ja palkka työpaikan työehtosopimuksen mukainen. Kesätyösetelin arvo työnantajalle kyseiseltä ajalta on 375 euroa. Kesätyöseteliä ei voi laskuttaa, mikäli palkka ei ole työehtosopimuksen mukainen.

- Nuori itse hakee kaupungille kesätyöseteliä kuntarekryn kautta. Hakuaika on 29.2.24- 12.4.24

- Kaupunki tarkistaa, että nuori on oikeutettu ko. seteliin. Nuorelle tulee siitä tieto ja hänen pitää itse hakea seteli Ohjaamolta (os Valtakatu 11-13, kävelykadun puolelta Pointin ovesta). Setelin voi noutaa 13.5-17.5.24 välisenä aikana.

- Nuori voi kysyä paikkaa etukäteen, mutta jos yrittäjä aikoo hyödyntää kesätyöseteliä nuoren palkkaamisessa niin kannattaa odottaa, että nuori on saanut setelin ja esittänyt sen yrittäjälle ennen työsopimuksen tekoa.

- Kesätyösetelin mukana on ohje, jossa kerrotaan miten yrittäjä voi laskuttaa kaupungilta kesätyösetelin arvon.

Esimerkkilaskelma yli 17 –vuotias ja vanhempi (lähde: palkkalaskuri/elo):

* Tes:n mukainen palkka: 10€/h
* Työaika: 6hx 5pvx 3vk=90h
* Palkka sivukuluineen ja lomarahoineen: n. 1133€
* Kesätyöseteli: -375€
* Kustannukset yrittäjälle: n. 758€

Esimerkkilaskelma alle 17 vuotias (lähde: yritystulkki.fi):

* Peruskoulunsa päättävä nuori on 15-16 vuotias. Työnantajan maksamat sivukulut ovat keskimäärin vain n. 2,3 %
* Tes:n mukainen tuntipalkka 8€
* Työaika: 6hx 5pvx 3vk= 90h
* Palkka sivukuluineen: n. 737€
* Kesätyöseteli - 375€
* Kustannukset yrittäjälle: n. 362€

Työnantajan kulut vaihtelevat toimialoittain ja yrityksen koon mukaan. Sivukulujen prosentit on laskettu keskiarvojen mukaan. Tarkista lopulliset prosentit ja maksut verottajalta, Kelalta, vakuutusyhtiöstäsi ja kyseisen alan työehtosopimuksesta.